Kényszerbetegségek 


(obszesszív-kompulzív zavarok) 


A kényszerbetegségek az emberiség által évezredek óta ismert 
jelenségek. 

A kényszerbetegségeket obszesszív-kompulzív zavaroknak is nevezik, 
melyek fő jellemzői: 


e a kényszergondolatok - rögeszmék (obszessziók) vagy 

e kényszercselekvések (kompulziók) vagy 

s kombinált formában - kényszergondolatok + 
kényszercselekedetek - az esetek 80%-nál ez a tünet együttes 
jelentkezik. 


Ezek kényszeresen fellépő gondolatok és cselekvések az egyén számára 
jelentős szorongást okoznak és meghatározóan befolyásolják mindennapi 
életét. 

A kényszeres páciensek tolakodó, visszatérő gondolatokat élnek meg, 
melyek szenvedést okoznak és amelyeket más gondolatokkal vagy 
tevékenységekkel (kényszercselekedetekkel) próbálnak elnyomni vagy 
semlegesíteni. 

- Amennyiben az érintett személynek csak kényszeres gondolatai vannak, 
akkor obszessziv -ruminativ elváltozásról beszélünk. 

- Amennyiben a kényszeres gondolatok kényszeres cselekvésekkel 
(kényszeres rituálékkal) is párosulnak akkor tényleges obszesszív 
kompulzív elváltozásról van szó. 


A kényszerbetegségek kialakulása: A genetikai tényezők jelentős 
szerepet játszhatnak a kényszerbetegség kialakulásában, hiszen első fokú 
rokonok között a kényszerbetegség előfordulása lényegesen nagyobb (10- 
20%), mint normál, egészséges személyek rokonai körében (2-3%). 
Emellett a pszichoszociális faktorok szerepe számottevő. 


A kényszerbetegség gyakorisága: a teljes élethosszra tekintve a 
lakosság 1-3% - nál fordul elő. Legsérülékenyebb periódus a serdülőkor, 
noha már gyermekkorban is megjelenhetnek kényszeres cselekedetek. 


A kényszergondolatok, tartalmuk alapján lehetnek agresszív, szexuális, 
betegségekkel kapcsolatos, vallásos vagy szimmetriára irányuló 
gondolatok. A kényszergondolatok elnyomására tett kísérletek gyakran 
kudarcot vallanak, azok megjelenése egyre erőteljesebb diszkomfort - 
szorongás érzéssel jár. A páciens arra irányuló vágya, hogy ezektől a 
gondolatoktól és a hozzájuk társuló szorongástól megszabaduljon, arra 
sarkallja, hogy mintegy mágikus módon, kényszercselekedetek 
segítségével semlegesítse kínzó gondolatait. Ilyen kényszercselekvések 
lehetnek különböző ismétlődő cselekvések (pl. mosakodás, ellenőrzés, 
rendezgetés, stb) vagy rituálék (pl. inádkozás, számolás, szavak 
ismételgetése, bizonyos dolgok kényszeres megérintése stb). A 


kényszerbetegségek közé tartozik a kleptománia - kényszeres lopás - A 
lopást jellemzően halmozódó feszültség előzi meg, amely a cselekmény 
során oldódik és megelégedettséggé alakul. Az ellopott tárgyaknak csak 
szimbolikus értékük, jelentőségük van, az anyagi értékük nem az 
elsődleges cél. 


Kényszeres gondolatok és cselekvések jelentkezhetnek úgy a 
neurózisoknál, mint a pszihózisoknál is. A neurotikus személy azonban 
tudatában van, hogy ezek a kóros gondolatok tőle származnak és bizonyos 
etikai keretek között képes őket kontrolálni. Míg a pszihózis keretein 
belül jelentkező kényszergondolatokat és cselekvéseket a páciens nem 
mérlegeli, meg van győzödve róla, hogy ezek kívülről érkező parancsok, 
melyeket végre kell hajtania bármilyen körülmények között. (pl. A 
neurotikus személy a nála fellépő agresszív kényszer gondolatokat 
kontrollálja, nem bántja a környezetét, míg a pszihotikus személy a nála 
fellépő agresszív kényszergondolatokat komoly parancsként kezeli és 
igyekszik végrehajtani - képes komoly sérüléseket okozni másoknak, akár 
emberölést is végrehajthat ezen kényszeres gondolatok alapján. 


A kényszerbetegségek kezelése: Egyes esetekben kialakulhat pszihózis 
a kényszerbetegségeket követően, ezért is fontos a korai diagnózis 
felállítása és a megfelelő kezelés alkalmazása. 

Bizonyítottan hatékony eljárás kényszeres zavar esetén a megfelelő 
pszihoterápia - kognitív(gondolkodás) és viselkedésterápia, azonban a 
páciensek gyakran szorulnak különböző pszichiátriai gyógyszerekre is - 
szorongásoldó készítményekre. A kezelés hosszantartó és nehéz. 


